open-index/open-wikipedia-markdown huggingface dataset:
The Real Slim Shady

«**The Real Slim Shady**», Էմինեմի T''he Marshall Mathers LP'' գլխավոր սինգլը, որ թողարկվել է 2000 թվականի մայիսի 16-ին։ Սինգլը ''Billboard'' Hot 100 հիթ-շքերթում նորամուտը կատարել է չորրորդ հորիզոնականում։ Երգը ծաղրում է Բրիթնի Սփիրսին և ամերիկյան փոփ էստրադայի այլ աստղերի։

## Տեսահոլովակ
Տեսահոլովակի առանձնահատկությունն այն է, որ Էմինեմը երգը կատարում է Դետրոյթի ծայրամասում գտնվող հոգեբուժարանում, խանութներում, որտեղ վաճառվում է ֆասթ ֆուդ, «Գրեմմի»-ում և նույնիսկ գործարանում, որտեղ պատրաստվում են ռեփերի կլոններ։ Որպես կամեո տեսահոլովակում հայտնվել են Dr. Dre-ը, D12-ը, Ֆրեդ Դյորսթը, Քիդ Ռոքի, Դեյլի Քարսոնի, Քեթի Գրիֆինի, Պամելա Անդերսոնի, Թոմի Լիի, Բրիթնի Սփիրսի նմանակները և այլն։

## Երգերի ցանկ
;**UK CD single**

;**UK Cassette**

;**German CD single**

;**German Maxi CD single**

## Չարթեր

### Շաբաթական չարթեր

### Տարեկան չարթեր

## Հավաստագրեր

## Ծանոթագրություններ

Կատեգորիա:2000 սինգլներ
Կատեգորիա:Էմինեմի սինգլներ
Կատեգորիա:Երգեր ընտանեկան բռնության մասին
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ռուզաննա Ոսկանյան

**Ռուզաննա Ռոբերտի Ոսկանյան** (), հայ բանաստեղծ։  Հայաստանի գրողների միության անդամ։ Հայաստանի Հանրապետության Նախագահի երիտասարդական մրցանակի դափնեկիր։

## Կենսագրություն
Ռուզաննա Ոսկանյանը ծնվել է 1989 թվականի մայիսի 24-ին, Երևանում։ Սովորել է Երևանի Լևոն Շանթի անվան թիվ 4 միջնակարգ դպրոցում, այնուհետև՝ Երևանի պետական համալսարանում՝ ստանալով բանասերի մասնագիտություն։ Ավարտել է նաև Երևանի պետական համալսարանի ասպիրանտուրան։ Հաճախել է ՀԳՄ «Ցոլքեր» երիտասարդական գրական-լրատվական կենտրոն։ 2009 թվականից Հայաստանի գրողների միության անդամ է։

Տպագրվել է «Գրական թերթ», «Գրեթերթ», «Ցոլքեր», «Նարցիս», «Միհր», «Եղիցի լույս» և այլ պարբերականներում, «Բառ և հույս», «Արմատ և լույս», «Խոսք և խոստում», «Արդի հայ երիտասարդ բանաստեղծներ», «18-33. արդի հայ պոեզիա» և այլ անթոլոգիաներում։ 2007 թվականին լույս է տեսել Ոսկանյանի բանաստեղծությունների առաջին ժողովածուն՝ «Թափանցիկ անձրևներ» խորագրով։ 2013 թվականին հրատարակել է բանաստեղծությունների երկրորդ ժողովածուն՝ «Հետո և ավելի հետո» խորագրով։

## Պարգևներ
* Սոնա Վանի հայտարարած «Փոքրիկ Իշխան» ամենամյա մրցանակաբաշխության խրախուսական և առաջին կարգի մրցանակներ
* Հայաստանի նախագահի գրականության բնագավառում երիտասարդական մրցանակ՝ «Թափանցիկ անձրևներ» բանաստեղծությունների ժողովածուի համար, 2008

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ բանաստեղծներ
Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Կատեգորիա:Հայաստանի գրողների միության անդամներ
Տիտա (քաղաք)

**Տիտա** (ճապ. 知多市 Տիտա-սի) քաղաք Ճապոնիայում, որը գտնվում է Այչի պրեֆեկտուրայի կենտրոնական մասում՝ Տիտա թերակղզու վրա։ Այն հիմնադրվել է 1970 թվականի սեպտեմբերի 1-ին՝ համանուն բնակավայրին քաղաքի կարգավիճակ տալով։ Քաղաքի մեծ մասը ծովի մակարդակի նվազեցման արդյունքում առաջացած հողն է, որտեղ գտնվում են նավթավերամշակման գործարանը և ջերմաէլեկտրակայանը։

Քաղաքը զբաղեցնում է 45,76 կմ2 տարածք, 2014 թվականի մարդահամարի տվյալներով քաղաքի բնակչության թիվը կազմել է 83912 մարդ, իսկ բնակչության խտությունը՝ 1833,74 մարդ/կմ2:
thumb|200px|Օկուսա ամրոց

## Աշխարհագրություն
Տիտա քաղաքը գտնվում է Այչի պրեֆեկտուրայի կենտրոնական մասում, Տիտա կղզու վրա։ Այն ունի ծովի մակարդակից 50-70 մետր բարձրություն։ Այն արևելքից սահմանակից է Իսե ծոցին։

### Հարևան քաղաքապետարաններ
Այչի պրեֆեկտուրա
*Տոկայ
*Տոկոնամե
*Ագուի
*Հիգասիուրա

## Ժողովրդագրություն
Ճապոնիայի մարդահամարի տվյալներով՝ Տիտայի բնակչությունը վերջին 70 տարում կայունորեն աճում է։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տիտայում տարեկան միջին ջերմաստիճանը 15,5&nbsp;°C է։ Տարեկան միջին տեղումները 1638 մմ են, սեպտեմբերի հետ՝ որպես թաց ամիս։ Ջերմաստիճանն առավելագույնն է օգոստոսին՝ 27,5&nbsp;°C ջերմաստիճան, իսկ հունվարին ամենացածրը՝ 4,4&nbsp;°C ջերմաստիճան։

## Կառավարում
Տիտան ունի քաղաքապետ-կառավարման կառավարման ձև՝ ուղղակիորեն ընտրված քաղաքապետով և 18 անդամից բաղկացած միաբնակ քաղաքային օրենսդիր մարմնով։ Քաղաքի կառավարման մարմնից մեկ անդամ է մասնակցում Այչի պրեֆեկտուրայի ընդհանուր ժողովին։

## Կրթություն
Տիտան ունի տաս հիմնական տարրական դպրոց և հինգ հանրակրթական կրտսեր ավագ դպրոց, որը վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Գոյություն ունի նաև մեկ մասնավոր ավագ դպրոց։

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Shape of My Heart (երգ, Backstreet Boys)

**«Shape of My Heart»** (), Backstreet Boys խմբի «Black & Blue» չորրորդ ստուդիական ալբոմի առաջին սինգլը։

## Երգերի ցանկ
**UK maxi single**
# "Shape of My Heart" – 3:47
# "All I Have to Give" (A Capella) – 3:48
# "The One" (Jack D. Elliot Radio Mix) – 3:46

## Տեսահոլովակ
Երաժշտական տեսահոլովակի ռեժիսորը Մեթյու Ռլստոնն է։ Տեսահոլովակում խմբի անդամները երգում են թատրոնի բեմում՝ ձեռքերին պահած սցենարի թղթերը։ Նրանք մարմնավորում են թատերական ներկայացման դերի համար անցկացվող քասթինգի մանսակից դերասանների։

## Չարթեր

### Շաբաթական չարթեր

### Տարեկան չարթեր

## Հավաստագրեր

## Ծանոթագրություններ

## Արտաքին հղումներ
* Խմբի պաշտոնական կայքը 
* Խմբի պաշտոնական էջը Twitter-ում

Կատեգորիա:2000 սինգլներ
Կատեգորիա:Backstreet Boys խմբի երգեր
Կատեգորիա:Սենտիմենտալ սիրային երգեր
Mockingbird

**Mockingbird**, երգ ամերիկացի ռեփեր Էմինեմի Encore հինգերորդ ստուդիական ալբոմից։ Նորամուտը կատարել է  #11 հորիզոնականում ԱՄՆ հիթ-շքերթներում և #4 հորիզոնականում Միացյալ Թագավորությունում։ Ներկայացվել է Գրեմմի մրցանակի «Լավագույն սոլո փոփ կատարում» անվանակարգում։

Ընդգրկվել է Էմինեմի լավագույն հիթերի Curtain Call: The Hits հավաքածուում։

## Track listing
;**UK CD1**, **digital download**, **German 3" CD single**

;**UK CD2**

;**Digital EP**

;**German CD single**

## Չարթեր

### Շաբաթական չարթեր

### Տարեկան չարթեր

## Հավաստագրեր

## Ծանոթագրություններ

Կատեգորիա:2005 սինգլներ
Կատեգորիա:Էմինեմի երգեր
Կատեգորիա:Էմինեմի սինգլներ
Ռոհտաս

**Ռոհտաս** (), ամրոց Փենջաբում, որը կառուցել է Շեր շահը 1541-1543 թվականներին Մեծ անվային ճանապարհի անմիջական հարևանությամբ՝ մողոլների Հումայուն կայսեր դեմ տարած հաղթանակից հետո։ Ամրոցը, որի շինարարությունն սկսվել է 1541 թվականին, նախատեսվել է մողոլներից պաշտպանվելու համար։

## Կառուցվածք
Բերդի պարիսպները, որ ունեն 4 կմ պարագիծ, 18 մ բարձրություն և մինչև 12,5 մ հաստություն, ժամանակին համարվել են անառիկ։ Պարսպի երկայքնով տեղակայված են կիսաշրջանաձև 68 բաստիոններ և ավազաքարից մի քանի զանգվածային դարպասներ։

## Պատմություն
Ռոհտասը անվանվել է ի պատիվ Ռոհասի ճակատամարտի, որի ժամանակ Շեր շահը հաղթել է մողոլներին։  Շեր շահի մահից 10 տարի անց, բերդի հրամանատարը դավաճանաբար բացեց դարպասը Համայունի առաջ։ Մեծ մողոլների կայսրությունը մեծ նշանակություն է տվել Ռոհտասին, և նրա մոդելով կառուցել են բազմաթիվ ամրություններ։

XVIII դարի սկզբին Ռոհտասը կորցրել է իր ռազմական նշանակությունը։ Հետագայում այն վարչական նպատակներով օգտագործվել է սիկհերի կայսրությունում, մինչև   its բրիտանացիների կողմից ավերվելը 1849 թվականին։ Բրիտանական Հնդկաստանի մասնատումից հետո այն մնացել է Պակիստանի կազմում։ 1997 թվականին Ռահտասն ընդգրկվել է Համաշխարհային ժառանգության օբյեկտների ցանկում։

## Ծանոթագրություններ

## Գրականություն
* Ihsan H Nadiem, *Rohtas: Formidable Fort of Sher Shah*. Lahore: Sang-e-Meel Publications, ISBN 969-35-0603-0
* Basheer Ahmad Khan Matta, *Sher Shah Suri: A Fresh Perspective*. Karachi: Oxford University Press, ISBN 0-19-597882-X

## Արտաքին հղումներ
* Ռահտաս ամրոցի պաշտոնական կայքը

Կատեգորիա:Պակիստանի մշակույթ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Պակիստանում
Ավաշ (գետ)

**Ավաշ** (հնացած անունը՝ *Հավաշ*) (), գետ Եթովպիայում՝  Արևմտյան Աֆրիկայի ռիֆտային հովտի հյուսիսային մասում։ Գետահովտի բերրի հողերը օգտագործվում են բամբակի և շաքարեղեգի աճեցման համար։ Գետի ափերին տեղակայված խոշոր քաղաքներն են Հելեմսոն, Հոուանեն, Տենդահոն և Ասայիտան։

Գետ վերին հոսանքներում գտնվում է Ավաշ ազգային պարկը, որտեղ բնակվում են այծքաղներ և վիթեր։

## Ջրագրություն
Ավաշը Օրոմի և Աֆար շրջանների տարածքում տեղակայված անջրթող շրջանի հիմնական գետն է։ Գետի ակունքը տեղակայված է Ադիս Աբեբայից արևմուտք․ գետը սնվում է Շալա, Աբիյատա, Լանգանո և Զիվայ լճերից,  հիմնական վտակներն են Քեսեմը, Կաբեննան և Լեդին։ Գետի հորդացման ժամանակահատվածում ջուրը բարձրանում է մինչև 15-20 մետր։

Գետն սկիզբ է առնում  Գինչի բնակավայրի մոտ՝ Կորե և Կորենսա գետերի միախառնումից:

Գետը թափվում է Աբբե լճի մեջ Ջիբութիի հետ սահմանի մոտ՝  Ադենի ծոցի արևմտյան եզրից մոտ 100 կմ հեռավորության վրա։ Երաշտային տարիներին գետը տրոհվում է աղի լճերի շղթայի Դանակիլ իջվածքում՝ չհասնելով Աբբեին։

Ավաշն ունի ջրաէներգետիկ ներուժ. ամենամեծ ամբարտակը կառուցվել է 1960 թվականին՝ Ադիս Աբեբա քաղաքից մոտ 75 կմ հեռավորության վրա, որի արդյունքում գետի վրա ձևավորվել է Կոկա ջրամբարը։

## Պատմություն
Մարդը Ավաշի հովտում ապրել է Homo-ի ծագման ժամանակներից։ Այստեղ նաև հայտնաբերվել են նախապատմական հոմինիդների (ավստրալոպիտեկ) բազմաթիվ մնացորդներ։ Հնագիտական գտածոները մոտ 3-4 միլիոն տարեկան են և վկայություն են մարդու էվոլյուցիայի մասին։ 1974 թվականին հայտնաբերվել է հայտնի Լյուսիի կմախքի 52 հատվածները։ 1980 թվականին գետի ստորին հոսանքի հովիտն ընդգրկվել է ՅՈՒՆԵՍԿՕ-ի  Համաշխարհային ժառանգության օբյեկտների ցանկում։

Առաջին եվրոպացին, որը 1933-1934 թվականներին անցել է գետի ափով՝ Ավաշ քաղաքից մինչև Աուսա սուլթանություն, եղել է Ուիլֆրիդ Թեսայջերը։ Նա այցելել  Աբբե լիճ և արշավախումբը վարել դեպի արևելք՝ Թաջուրի ծոցի մոտ։

## Ծանոթագրություններ

## Արտաքին հղումներ
* 
* 

Կատեգորիա:Աֆրիկայի գետեր
Կատեգորիա:Եթովպիայի բնություն
Կատեգորիա:Եթովպիայի գետեր
Կատեգորիա:Համաշխարհային ժառանգության նախնական ցանկ
Կատեգորիա:Համաշխարհային ժառանգություն Եթովպիայում
Շրոփշիր Բլյու

**Շրոփշիր Բլյու** ( *Shropshire Blue*, նաև *Կապույտ Շրոփշիր*), անգլիական պանիր ազնիվ բորբոսով, որի պատրաստման համար օգտագործում են կովի պաստերիզացված կաթ։ Պատկանում է կապույտ պանիրների խմբին։ Պանրի այս տեսակն առաջին անգամ հայտնվել է Շոտլանդիայում։

## Պատմություն
Շրոփշիր Բլյու պանրի արտադրությամբ առաջին անգամ զբաղվել են Ստյուարտ ամրոցի պանրագործարանում (*Castle Stuart*) Շոտլանդիայի Ինվերնես քաղաքի մոտ։ Պանրի բաղադրատոմսը ստեղծել է 1970-ական թվականներին Էնդի Ուիլյամսոն անունով մի մարդ, ով ի սկզբանե սովորում էր պանրի այլ տեսակի` ստիլթոնի, պատրասրման վարպետությանը Նոթինգհեմշիր կոմսությունում։ Շրոփշիր Բլյուն սկզբում ստացավ Ինվերնես-շիր Բլյու անվանումը ( *Inverness-shire Blue*) կամ Բլյու Ստյուարտ ( *Blue Stuart*), սակայն հետո հայտնի դարձավ այժմյա անվամբ։ Արտադրողները փոխեցին պանրի անվանումը մի նպատակով` ազդել նրա վաճառքի և հանրաճանաչության մեծացմանը գնորդների շրջանակում։

Ստյուարտ ամրոցի պանրագործարանը փակվել էր 1980 թվականին, և նրա հետ միասին որոշ ժամանակով դադարեցվել էր Շրոփշիր Բլյու պանրի արտադրությունը։ Ժամանակ անց պանիրը նորից սկսեցին արտադրել Լեսթերշիր, Նոթինգհեմշիր և Շրոփշիր կոմսությունների գործարաններում։ Պանիրը շատ բանով նմանեցնում է այնպիսի տեսակները, ինչպիսիք են չեշիրը և ստիլթոնը։

## Պատրաստում
Պանրի արտադրման գործընթացին կաթի մակարդման համար օգտագործում էն բուսական ֆերմենտ։ Պանրի նարնջագույն երանգը ստացվում է աննատո սննդային ներկի ավելացման հետևանքով։ Բծերը ձևավորվում են Penicillium roqueforti տեսակի կապտականաչ բորբոսի ավելացումից։ Հասունացման շրջանը տևում է 10-ից 12 շաբաթ։

## Նկարագրություն
Շրոփշիր Բլյու պանիրը ծածկված է նարնջաշագանակագույն կեղևով։ Ճարպի պարունակությունը կազմում է 34 %: Նրան բնորոշ են սուր բուրմունք և թթվային համ։ Պանրի գլուխներն ունեն 30 սմ բարձրություն և 20 սմ շառավիղ, յուրաքանչյուրի քաշը մոտ 8 կգ է։ Շրոփշիր Բլյու պանիրն օգտագործվում է որպես բաղադրիչ սոուսների և կրեմային ապուրների պատրաստման համար։ Ներդաշնակ է թունդ գինիների, իռլանդական Էլ-էմի և աղանդերային գինիների հետ։

## Ծանոթագրություններ

Կատեգորիա:Անգլիական պանիրներ
Կատեգորիա:Բորբոսով պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կատեգորիա:Պանիրներ այբբենական կարգով
Ուիլյամ Ջոն Բենվիլ

**Ուիլյամ Ջոն Բենվիլ** (, ), իռլանդացի գրող, համարվում է իր երկրի լավագույն գրողներից  և փայլուն ոճաբաններից մեկը ։ Բուքերյան  (2005), Արքայադուստր Աստուրիացու մրցանակների դափնեկիր է(2014)։  նրա արձակը համեմատում են   Հակոբով, Վլադիմիր Վլադիմիրովիչ Հակոբովի  ստեղծագործության հետ ճշգրտության, երևակայության և սև հումորի հակվածության համար;

## Կենսագրություն
Ջոն Բենվիլը ծնվել է  դեկտեմբերի 8-ին 1945 года  [Ուեքսֆորդ[ (քաղաք)| Ուեքսֆորդում]]   Իռլանդիայի հարավ -արևելքում; Ավարտել էդպրոցն ու քոլեջը իր հայրենի քաղաքում ; Ուսումից հետո Բենվիլը գնացել է աշխատելու  որպես ծառայող իռլանդական ազգային   Aer Lingus ավիաընկերությունում, ինչը նրան հնարավորություն տվեց ճամփորդել աշխարհում զգալի զեղչերով ։   1960-ական թվականներ ի վերջին  նա ապրել է  ԱՄՆ-ում,  իսկ հայրենիք վերադառնալուց հետո  ընդունվեց աշխատանքի  *The Irish Press* թերթի խմբագրի օգնականի պաշտոնում,  որտեղ աշխատեց մինչև նրա փակվելը  1995 թվականը։

Ջոն Բենվիլի առաջին գիրքը պատմվածքների ժողովածու է ՝ *Long Lankin* ,    լույս տեսավ 1970 թվականին; Հետագայում նրա գրչի տակից դուրս էին գալիս չնչին բացառություններով միայն վեպեր։ Բենվիլի 15-րդ վեպը՝ «Море», արժանացել է Բուքերյան մրցանակի  2005 թվականին;

## Ստեղծագործությունները
* 1970 — *Long Lankin*
* 1971 — Գիշերային  գավաթակիր / *Nightspawn*
* 1973 —Կեչիների պուրակ  / *Birchwood*
* 1976 - Բժիշկ Կոպերնիկուս
* 1981 — Քեպլեր / *Kepler, a Novel*, рус. перевод 2008
* 1982 —Նյուտոնի նամակը / *The Newton Letter: An Interlude* , рус. перевод 1990
* 1986 —Մեֆիստո  / *Mefisto*
* 1989 — ՀանցանշաններУлики / *The Book of Evidence*, рус. перевод 1995
* 1993 — Տեսիլքներ/ *Ghosts*
* 1995 — Աթենա / *Athena: A Novel* , рус. перевод 2001
* 1997 —Անձեռնմխելին  / *The Untouchable*, рус. перевод 2003
* 2000 — Մթագնում / *Eclipse*, рус. перевод 2004
* 2002 —Գերություն Пелена / *Shroud*
* 2003 — Պրահա. Магические зарисовки / *Prague Pictures: Portrait Of A City*, рус. перевод 2005
* 2005 — Ծովը / *The Sea*, рус. перевод 2006
* 2009 — *The Infinities* 
* 2012 — *Ancient Light*
* 2015 — *The Blue Guitar *

## Ծանոթագրություններ

## Արտաքին հղումներ

Կատեգորիա:Իռլանդացի գրողներ
Կատեգորիա:Իռլանդացի դրամատուրգներ
Կատեգորիա:Իռլանդացի սցենարիստներ
Կատեգորիա:Իռլանդացի վիպասաններ
Կատեգորիա:Պոստմոդեռնիստ գրողներ
Ուիլյամ Հաննա

**Ուիլյամ Դենբի «Բիլ» Հաննա** ( ), ամերիկացի մուլտիպլիկատոր, ռեժիսոր, պրոդյուսեր և  Ջոզեֆ Բարբերայի հետ միասին «Hanna-Barbera» ընկերության համահիմնադիր։

## Կարիերա
1937 թվականից Ուիլյամ Հաննան աշխատել է «Metro-Goldwyn-Mayer» ստուդիայի սցենարի բաժնում, այնտեղ ծանոթացել է Ջոզեֆ Բարբերայի հետ․ այդ ժամանակից ի վեր նրանք աշխատել են միասին։ 1940 թվականին նրանք ստեղծել են կատվի և մկան մասնակցությամբ իրենց առաջին՝ «*[[Puss Gets the Boot]]* » ֆիլմը, որը աղմկալից հաջողություն է ունեցել և առաջադրվել է «Օսկար» կինոմրցանակի։ Երիտասարդ ռեժիսորները վերադարձել են իրենց հերոսներին՝ տալով նրանց Թոմ և Ջեր անուները և շարունակել են նրանց մասին մուլտֆիլմներ ստեղծել։

1957 թվականին փակվել է *MGM* ստուդիան, որից հետո Ջո Բարբերան և Հաննա Ուլյամսը ստեղծել են իրենց սեփական *Hanna-Barbera* մուլտիպլիկացիոն ստուդիան։

1960-ական թվականների վերջին *Hanna-Barbera* ընկերությունը դարձել է բիզնեսում ամենահաջողակ հեռուստատեսային մուլտիպլիկացիոն ստուդիան՝ արտադրելով հեռուստատեսային այնպիսի ծրագրեր, որոնք դարձել են հիթեր («Թոմն ու Ջերին», «Ֆլինսթոուններ» , «Scooby-Doo» և այլն)։

## Ֆիլմագրություն
* 1940 թվական - Թոմն ու Ջերին
*1958 թվական - Հալբերի շունը
* 1960 թվական - Ֆլինսթոունները
*1961 թվական - *Top Cat*
* 1961 թվական - Արջուկ Յոգի 
* 1962 թվական - Ջենսթոնները
* 1964 թվական - Ջոնի Քվեսթ
* 1965 թվական - Գաղտնի Գործակալ-Սկյուռի շոուն
* 1966 թվական - Տիեզերական ուրվական
* 1967 թվական - Ֆանտաստիկ քառյակը
* 1968 թվական - Խելահեղ մրցավազք
* 1969 թվական -  Scooby-Doo, Where Are You!
* 1970 թվական - Ջոզին և կատուները
* 1973 թվական - Ադամսների ընտանիքը
* 1977 թվական -  Scooby-Doo և մուլտ-աստղերի մրցույթ
* 1977 թվական - Կապիտան Քեյվմենը և երիտասարդ հրեշտակները
* 1979 թվական - Սկուբին և Սկրեփին
* 1979 թվական - Կասպերը և հրեշտակները
* 1981 թվական - Սմուրֆիկները 
* 1986 թվական - Սկուբի Դու անունով շնիկը
* 1990 թվական - Թոմը և Ջերին. մանկության տարիներ

## Ծանոթագրություն

## Արտաքին հղումներ
* https://web.archive.org/web/20080917145408/http://www.kult-pohod.ru/themes/persona/predtechasimsonov.phtml
* 

Կատեգորիա:1910 ծնունդներ
Կատեգորիա:2001 մահեր
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի նկարիչներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Հուլիսի 14 ծնունդներ
Կատեգորիա:Մարտի 22 մահեր
Կատեգորիա:Ամերիկացի կինոսցենարիստներ
Կատեգորիա:Ամերիկացի գործարարներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի երկարակյացներ
Մեգի Սիվանտոս

**Մեգի Սիվանտոս** (, ), իսպանացի դերասանուհի։ Առավել հայտնի է Antena 3 հեռուստաալիքի թողարկած «Դեմ առ դեմ» հեռուստասերիալում Մակարենա Ֆերեյրոյի դերով։

## Կենսագրություն
Ծնվել է 1984 թվականին, մայրը երգչուհի է, իսկ հայրը՝ ձայնային օպերատոր։ Ծնողները նրա անունը որոշել են Մեգի Ջոբերտի հերոսուհուց ոգեշնչվելով։

## Կարիերա
Մեգին սկսել է իր դերասանական կարիերան՝ նկարահանվելով այնպիսի հեռուստասերիալներում, ինչպիսիք են «Ամուսնական կյանքի տեսարաններ», «Կենտրոնական հիվանդանոց» և «Հիմարիկ Բեա»։ Նկարահանվել է նաև «Նա, ով սպասում է» () և «Ոչինչ» () կարճամետրաժ ֆիլմերում։ 2008 թվականին խաղացել է Antena 3 հեռուստաալիքի թողարկած «Եվան և գործընկերները» հեռուստասերիալի գլխավոր դերը։ Ընդգրկվել է նաև Canal Sur հեռուստաալիքի «Արայան» հեռուստասերիալի հիմնական դերասանական կազմի մեջ՝ մարմնավորելով Անխելիկայի դերը։

2014 թվականին տարբեր ֆիլմերում երկրորդական դերերից հետո Մեգին լայն հայտնիություն է ձեռք բերել Antena 3 հեռուստաալիքի թողարկած «Կաբարե Լոլիտա» հեռուստասերիալում Ֆաննիի դերից հետո։ 2015 թվականին նա սկսել է նկարահանվել «Դեմ առ դեմ» հեռուստասերիալում, որտեղ կատարել է գլխավոր հերոսուհու՝ Մակարենայի դերը։ 2017 թվականին նկարահանվել է Նեթֆլիքսի առաջին իսպանական արտադրության հեռուստասերիալում՝ «Հեռախոսային օպերատորներ» (Las chicas del cable), այնպիսի հայտնի դերասանուհիների հետ, ինչպիսիք են Բլանկա Սուարեսը, Աննա Ֆերնանդեսը, Անա Մարիա Պոլվորորան և Նադիա դե Սանտյագոն։

2019 թվականի սեպտեմբերի 9-ին թողարկվել է TVE-ի «Մալակա» հեռուստասերիալը, որում դերասանուհին գլխավոր դերերից մեկը կատարել է Սալվա Ռեյնի և Վիսենտե Ռոմերո Սանչեսի հետ։ 2020 թվականին դերասանուհին սկսել է նկարահանվել «Դեմ առ դեմ» հեռուստասերիալի սփին-օֆֆում («Դեմ առ դեմ։ Օազիս») Նաջվա Նիմրիի հետ։

## Ծանոթագրություններ

## Արտաքին հղումներ
* 
* 
* 
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Հեռուստատեսային դերասանուհիներ
Արգո (նավ)

**Արգո** (/ˈɑːrɡoʊ/; ), հունական դիցաբանության մեջ հայտնի նավ, որով Յասոնը և Արգոնավորդները նավարկել են Յոլքոսից դեպի Կողքիս՝ ոսկե գեղմը գտնելու։

## Անուն
Շատերը կարծում են, որ նավն անվանակոչվել է իր կառուցողի՝ Արգոսի պատվին։ Ցիցերոնը կարծում է, որ նավն անվանակոչվել է ի վատիվ *[[Արգոս (քաղաք)|Արգիվի]]*։ Դիոդորոս Սիկիլիացին նշում է, որ որոշները կարծում են՝ անվանումն առաջացել է հին հունարեն *«արագ»* (*Ἀργῶος*) բառից։

## Լեգենդ
Արգոն կառուցել է նավաշինարար Արգոսը, իսկ նրա անձնակազմը պաշտպանված էր Հերա աստվածուհու կողմից։ Լեգենդի համար ամենալավ աղբյուրն է Ապոլլոնիոս Հռոդոսացու «Արգոնավտիկա» պոեմը։ Ըստ լեգենդի մի շարք աղբյուրների՝ Արգոն նախագծվել կամ կառուցվել է Աթենասի օգնությամբ։ Ըստ տարբեր աղբյուրերի՝ Արգոն ծովերով նավարկած առաջին նավն էր։ Հենց Աթենասն է սովորեցրել Տիփիսին առագաստներ ամրացնել կայմին, քանի որ նա էր նավավարը և պետք է ամբողջությամբ տիրապետեր նավին։

Հաջող ճանապարհորդությունից հետո Արգոն Կորնթոսի պարանոցում նվիրվել է Պոսեյդոնին։ Այնուհետև այն տեղափոխվել է երկինք և վերածվել Արգո Նավիս համաստեղությանը։

## Տես նաև
*Արգոնավորդներ

## Ծանոթագրություններ

## Արտաքին հղումներ

* Voyage of the ''Argo'' – slideshow by *[[The First Post]]*

Կատեգորիա:Արգոնավորդներ
Կատեգորիա:Կատաստերիզմներ
Կատեգորիա:Հին հունական դիցաբանության առարկաներ
Կատեգորիա:Հին հունական դիցաբանություն
Կատեգորիա:Նավեր
Էբբի Ջեյքոբսոն

**Էբբի Ջեյքոբսոն** (, ), ամերիկացի կատակերգակ, սցենարիստ, դերասան և նկարազարդող։ Առավել հայտնի է որպես «Բրոդ Սիթի» հեռուստասերիալի ստեղծողներից ու գլխավոր դերը կատարողներից մեկը։

## Վաղ տարիներ
Ջեյքոբսոնը ծնվել է հրեական ընտանիքում։ Նրա մայրը՝ Սյուզան Կոմմը, նկարչուհի է, իսկ հայրը՝ Ալան Ջեյքոբսոնը, գրաֆիկական դիզայներ։ Նա մեծացել է Ուեյնում՝ Փենսիլվանիա նահանգում, որտեղ սովորել է Ուելլի Ֆորջ միջնակարգ դպրոցում() և Քոնեստոգի ավագ դպրոցում ()։ Ջեյքոբսոնը գեղարվեստ և տեսաարտադրություն է սովորել Մերիլենդի արվեստի ինստիտուտի քոլեջում, ինչպես նաև երրորդ կուրսում մի կիսամյակ սովորել է Էմերսոնի քոլեջում, որից հետո հետ է վերադարձել Մերլենդի համալսարան։

2006 թվականին ավարտելով համալսարանը՝ Ջեյքոբսոնը տեղափոխվել է Նյու-Յորք, որտեղ սկսել է դասեր վերցնել «Atlantic Theater Company» ընկերությունում և «Upright Citizens Brigade Theatre» կատակերգական ակումբում, որտեղ ծանոթացել է Իլանա Գլեյզերի հետ։

## Կարիերա
### «Բրոդ Սիթի»
2009-2011 թվականներին Ջեյքոբսոնը և Գլեյզերը իրենց գրած «Բրոդ Սիթի» վեբ-սերիալում, որը պատմում էր Նյու-Յորքում նրանց կյանքի մասին,  կատարել են գլխավոր դերերը։ Շոուն «Լավագույն վեբ-սերիալ» կատեգորիայում առաջադրվել է «ECNY» մրցանակին, և քննադատների կողմից արժանացել է դրական արձագանքի։ Ջեյքոբսոնն ու Գլեյզերը նաև սերիալը  ադապտացրել են «Broad City Live» անվանումով լայվ-շոուին, որով ելույթ են ունեցել «Upright Citizens Brigade Theatre»-ում։

2011 թվականին *FX* հեռուստաալիքը ձեռք է բերել Ջեյքոբսոնի ու Գլեյզերի՝ սերիալի համար գրած սցենարը․ շոուի պրոդյուսերը պետք է լիներ Էմի Փոլերը։ Սակայն ալիքը հավանություն չի տվել սցենարին և հրաժարվել է նրա արտադրությունից։ Ջեյքոբսոնն ու Գլեյզերը սերիալն առաջարկել են *Comedy Central* հեռուստաալիքին, որը ձեռք է բերել շոուն և պատվիրել է պիլոտային դրվագ։

Սերիալի պրեմիերան կայացել է 2014 թվականի հունվարի 22-ին։ Շոուն հաջողությամբ է ընդունվել ինչպես քննադատների կողմից, այնպես էլ վարկանիշներում։

## Նկարազարդում
2013 թվականին Ջեյքոբսոնը «Chronicle Books» հրատարակչության հետ համատեղ լույս է ընծայել երկու գունազարդման գիրք՝ «Color This Book: New York City» և «Color This Book: San Francisco»։ Նա նաև եղել է 2016 թվականի հոկտեմբերին «Viking Press» հրատարակչության  թողարկած և ըստ «The New York Times»-ի բեսթսելլեր դարձած «Carry This Book» գրքի նկարազարդողը։

## Անձնական կյանք
Ջեյքոբսոնը երկսեռ է։

## Ֆիլմագրություն
### Կինո

### Հեռուստատեսություն

### Վեբ-հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:1984 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Փետրվարի 1 ծնունդներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պատկերազարդողներ
Կատեգորիա:Ամերիկացի փոդքասթերներ
Իստ-Ռեննելլ

**Իստ-Ռեննելլ** (), օղակղզի Սողոմոնյան Կղզիների Ռեննելլ կղզու արևելյան հատվածում։ Ունի 15 x 86 կմ մակերես, աշխարհի ամենամեծ օղակղզին է։ Ընդգրկվել է Համաշխարհային ժառանգության օբյեկտների ցանկում։

Համաշխարհային ժառանգության այս օբյեկտը զբաղեցնում է 37․000 հա տարածք՝ Ռեննելլ կղզու 1/3 հարավային հատվածը և ներառում է նաև 3 ծովային մղոն շառավղով հարակից ջրային տարածքները։ Կղզու հիմնական բնական օբյեկտը Թեգանո լիճն է, որը նախկինում այս օղակղզու ծովածոցն էր։ Այն համարվում է Օվկիանիայի ամենամեծ ներքին ջրամբարը և զբաղեցնում է 15․500 հա տարածք։ Լճի ջուրն աղի է, իսկ նրա մեջ կրաքարային ժայռոտ կղզիներ կան։ Լճում բնակվում են մի շարք էնդեմիկ տեսակներ։ 2013 թվականին ՅՈՒՆԵՍԿՕ-ն այն ընդգրկել է Համաշխարհային ժառանգության վտանգված օբյեկտների ցանկում։ Կղզու գերակշիռ մասը մեծամասամբ ծածկված է խիտ անտառներով։

## Պատկերասրահ

East Rennell-112635.jpg|
East Rennell-112653.jpg
East Rennell-112639.jpg|
East Rennell-112641.jpg|
East Rennell-112647.jpg|


## Ծանոթագրություններ

Կատեգորիա:Համաշխարհային ժառանգություն Սողոմոնյան կղզիներում
Կատեգորիա:Սողոմոնյան Կղզիներ
Ջո Պանտոլիանո

**Ջոզեֆ Փիթեր «Ջո» Պանտոլիանո** (, ), ամերիկացի դերասան, պրոդյուսեր, ռեժիսոր, սցենարիստ, Էմմի մրցանակի դափնեկիր։ Հայտնի է դարձել «զզվելի կերպարների» դերերի կատարմամբ․  «Մատրիցա» (1999) ֆիլմում՝ դավաճան Սայֆերին, խուզարկու Թեդին՝ «Հիշիր», Ռալֆ Սիֆարետոն՝ «Կլան Սոպրանո» ֆիլմերում և ուրիշներ։ Նկարահանվել է ավելի քան 100 ֆիլմերում և սերիալներում, այդ թվում՝ «Գրողի տարած ծառայություն Մեշ հոսպիտալում» և «Նյու Յորքի ոստիկանությունը»։

## Կենսագրություն
Պանտոլիանոն ծնվել է Նյու Ջերսի նահանգում՝ իտալական ծագմամբ սովորական ընտանիքում։

1987 թվականին նկարահանվել է Սթիվեն Սփիլբերգի «Արևի կայսրություն» ֆիլմում՝ ռազմիկ Ֆրենկ Դեմարեստի փոքր դերում։

2003 թվականին Պանտոլիանոն փոխարինել Է Սթենլի Տուչիին «Ֆրենկն և Ջոնը լուսնի լույսի տակ» բրոդվեյկական բեմադրությունում։ Նույն թվականին «Կլան Սոպրանո» հեռուստասերիալում Ռալֆ Սիֆարետոյի նշանավոր դերի կատարման համար ստացել է Էմմի մրցանակ։

2007 թվականի հոկտեմբերին հանդես է եկել հրապարակային ելույթով այն մասին, որ «Կտավ» ֆիլմն օգնել է իրեն հաշտվել իր դեպրեսիայի հետ, որից, ըստ նրա խոսքերի, տառապել է վերջին 10 տարիների ընթացքում և նաև իր մտադրության մասին հրապարակայնորոն օգնել բոլոր մարդկանց, որոնք տառապում են նույն հիվանդությամբ։ Տառապում է դիսլեքսիայով (կարդալու ունակությունների խանգարում)։

## Ընտրյալ ֆիլմագրություն

## Մրցանակներ և պարգևներ
* 2003՝ «Կլան Սոպրանո» սերիալում խաղացած դերի համար Էմմի մրցանակ «Դրամատիկ սերիալում երկրորդ պլանի լավագույն դերասան» կատեգորիայում։

## Ծանոթագրություններ

## Արտաքին հղումներ
* Официальный сайт

Կատեգորիա:1951 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Սեպտեմբերի 12 ծնունդներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի կինոսցենարիստներ
Կատեգորիա:Ամերիկացի հասարակական գործիչներ
Ջո Վան Ֆլիթ

**Ջո Վան Ֆլիթ** (, ), ամերիկացի թատրոնի և կինոյի դերասանուհի, «Օսկար» մրցանակի դափնեկիր․ համաշխարհային կինեմատոգրաֆիայի պատմության մեջ ութ դերասանուհիներից մեկը, որն այս մրցանակն է ստացել երկրորդ պլանի առաջնաելութային դերի համար։

## Կենսագրություն
Ջո Վան Ֆլիթը ծնվել է 1915 թվականի դեկտեմբերի 30-ին Կալիֆոռնիա նահանգի Օքլենդ քաղաքում։ Իր դերասանական կարիերան սկսել է 1946 թվականին Բրոդվեյում, որտեղ իրեն դրսևորել է որպես պայծառ դրամատիկական դերասանուհի։ 1954 թվականին Լիլիան Գիշի և Էվոյ Մարի Սեյնթի հետ միասին «Ուղևորություն դեպի Բաունթիֆուլ» բեմադրությունում խաղացած դերի համար արժանացել է «Թոնի» մրցանակի։

Թատերաբեմում նրան նկատել է ռեժիսոր Էլիա Կազանը, որի շնորհիվ դերասանուհին հայտնվել է Հոլիվուդում։ Նրա առաջին դերը կինոյում եղել է 1955 թվականին Կազանի «Դրախտից արևելք» ֆիլմում, որտեղ խաղացել է Ջեյմս Դին կերպարի մոր դերը։ Այս առաջնաելութային դերը նրան բերել է «Օսկար» մրցանակ՝ որպես երկրորդ պլանի լավագույն դերասանուհի։ Հետագայում նկարահանվել է այնպիսի ֆիլմերում, ինչպիսիք են «Դաջված վարդ» (1955), «Վայրի գետ» (1960), «Բնակիչը» (1976) և այլն։

1946 թվականին Ջոն ամուսնացել է Ուիլյամ Բեիլզի հետ, ումից ունեցել է որդուն՝ Մայքլին, և որի հետ ապրել է մինչև մահը՝ 1990 թվականը։ Դեասանուհին մահացել է 1996 թվականի հունիսի 10-ին Նյու Յորքում ութսուն տարեկան հասակում։ Կինոարվեստում իր ներդրումների համար  Հոլիվուդյան փառքի ծառուղում արժանացել է աստղի։

## Ընտրված ֆիլմագրություն
* Դրախտից արևելք (1955)՝ *Քեյթ
* [[Դաջված վարդ (ֆիլմ)|Դաջված վարդ]] (1955)՝ *Բեսի
* Ես վաղը լաց կլինեմ (1955)՝ *Քեթի Ռոթ
* Թագավորը և չորս թագուհիները (1956)՝ *Մայրիկ Մաքդեյդ*
* Փոխհրաձգություն Օ․ Կ․ Կորալում (1957)՝ *Քեյթ ֆիշեր
* Վայրի գետ (1960)՝ *Էլլա Գարտ
* [[Սառնարյուն Լյուկը]] (1967)՝ *Արլետա
* Բանդա, որը չէր կարողանում կրակել (1971)՝ *Մեծ մայրիկ
* [[Բնակիչը]] (1976)՝ *Մադամ Դիոզ
* Նվաճել օրը (1986)՝ ''Տիկին Էյնհոր

## Մրցանակներ
* 1956՝ Օսկար երկրորդ պլանի լավագույն դերասանուհու համար («Դեպի դրախտի արևելք»)
* 1954՝ Թոնի մրցանակ պիեսում երկրորդ պլանի կանացի լավագույն դերի համար («Ուղևորություն դեպի Բաունթիֆուլ»)

## Ծանոթագրություններ

Կատեգորիա:1914 ծնունդներ
Կատեգորիա:1915 ծնունդներ
Կատեգորիա:1996 մահեր
Կատեգորիա:20-րդ դարի ամերիկացի դերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դեկտեմբերի 29 ծնունդներ
Կատեգորիա:Դեկտեմբերի 30 ծնունդներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Հոլիվուդյան փառքի ծառուղի
Կատեգորիա:Հունիսի 10 մահեր
Կատեգորիա:Նյու Յորք քաղաքում մահացածներ
Կատեգորիա:Թատրոնի ամերիկացի դերասանուհիներ
Ջոն Քրոու լեռներ

**Ջոն Քրոու լեռներ** (), լեռներ, որոնք գտնվում են Ճամայկայի արևելյան ծայրամասում։ Լեռները ձգվում են կղզու հյուսիսարևելյան ափերով, սահմանափակվում են Ռիո Գրանդե գետի ափերով և միանում են հարավ-արևելքում գտնվող Բուլ-Մաունթինս լեռներին` արևելյան ծայրով։ Լեռնաշղթայի ամենաբարձր կետը 1140 մետր է։

## Պատմություն
Ջոն Քրոու անվանումն առաջին անգամ հիշատակվել է 1820-ական թվականներին և գալիս է ճամայական Cathartes aura անգղ-հնդկահավի անվանումից։ Ենթադրվում է, որ մինչև այս լեռնաշղթան հայտնի էր որպես «Սև ագռավի լեռնաշղթա»` ի պատիվ այդ անգղի ավելի հին անվան։ 1885 թվականին տեղի ոստիկանության տեսուչ Հերբերտ Թոմասն առաջին անգամ փորձել է հասնել լեռանշղթայի ամենաբարձր կետին, իսկ 1890 թվականին վերջապես հաջողության է հասել և զեկույց է հրապարակել իր «Անհայտ Ճամայկա» գրքում։ Նա խնդրել է այդ ժամանակվա նահանգապետ սըր Հենրի Արթուր Բլեյքին Բլեյկ-Մաունթինս լեռան անվանափոխության համար, բայց իր գրքում խոստովանել է, որ փոփոխությունը հանդիպել է ընդդիմության։ Նոր անուն չի տրվել, և մնացել է Ջոն Քրոու լեռներ անվանումը։

1920 թվականին հետազոտող Սկորսբի Ռուտլեջը պնդում էր, որ ինքն առաջին մարդն է եղել, որ անցել է Ջոն Քրոու լեռները, ինչը նամակագրության է հանգեցրել «Թայմսի» հետ` տեսուչ Թոմասի նախորդ պահանջների վերաբերյալ։ Այս հարցը կարգավորվել է Ճամայկայի գլխավոր տեղագրագետի կողմից, որը որոշել է, որ չնայած Թոմասը առաջինն էր, որ բարձրացել էր ամենաբարձր գագաթը և հետազոտել հյուսիս-հարավ ուղղությունը, Ռուտլեջն անցել է լեռնահովիտը և առաջ է անցել. այս կերպ նա առաջինն էր, որ «փաստացի անցել էր արևմուտքից արևելք»։

## Ֆաունա
Ջոն Քրոու լեռներն հանդիսանում են անհետացման վտանգի տակ գտնվող Ամերիկայի ամենամեծ թիթեռի` Հոմեր առագաստաթիթեռի, բնակության վայրը։ Տեսակի առավել լավ ուսումնասիրված պոպուլյացիաներ հանդիպում են Ջոն Քրոու և Բլու-Մաունթինս լեռների սահմանում։

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգություն Ճամայկայում
Կատեգորիա:Ճամայկա
Կատեգորիա:Ճամայկայի տեսարժան վայրեր
Խոտաբույս

[մինի| [Այգի|Պարտեզում կան բազմատեսակ դեղաբույսեր: Նկարում  անանուխ է, ինչպես նաև մի շարք այլ խոտաբույսեր: ]]
Ընդհանուր առմամբ, **խոտաբույսերը** կծու կամ անուշաբույր բույսեր են, որոնք օգտագործվում են սնունդը համեմելու և զարդարելու համար, բուժիչ նպատակներով կամ բույրերի համար. բացառությամբ այն բանջարեղենների եւ այլ բույսերերի, որոնք օգտագործվում են *մակրոնտրիենների* համար։ Խոհարարության համար սովորաբար տարբերակվում են խոտաբույսերը համեմունքներից ։ *Խոտաբույսերը* հիմնականում կայանում են բույսի տերևավոր կանաչ կամ ծաղկուն մասերից (կամ թարմ կամ չորացրած), մինչդեռ *[[համեմունքներ]]ը* սովորաբար չորանում և արտադրվում են բույսի այլ մասերից, ներառյալ սերմերը, կեղևը, արմատները և մրգերը ։

Խոտաբույսերն օգտագործվում են բազմատեսակ գործառույթների համար՝ ներառյալ խոհարարական, բուժիչ և այլ որոշ դեպքերում ՝ հոգևոր։ «Խոտ» տերմինի ընդհանուր օգտագործումը տարբերվում է խոհարարական խոտաբույսերից և բուժիչ բույսերից. դեղորայքային կամ հոգևոր օգտագործման մեջ, բույսի ցանկացած մաս կարող է համարվել «խոտաբույսեր», ներառյալ տերևները, արմատները, ծաղիկները, սերմերը, արմատային կեղևը, ներքին կեղևը (և կամբիումը ), խեժը և պերիկարպը ։

## Խոհարարական խոտաբույսեր
[մինի| [Ուրց|''Ուրցի'' փունջ ( ''Thymus'' ) ]]
Խոհարարական խոտաբույսերը առանձնանում են բանջարեղենից նրանում, որ ինչպես համեմունքները, դրանք էլ օգտագործվում են փոքր քանակությամբ և սննդին ավելի լավ են տալիս համը, քան նյութը։

## Բուսական թեյեր
Որոշ խոտաբույսեր կարող են թրմեցնել եռացրած ջրի մեջ` բուսական թեյեր պատրաստելու համար (նաև կոչվում է tisanes): Սովորաբար օգտագործվում են չորացրած տերևները, ծաղիկները կամ սերմերը, կամ օգտագործվում են հենց թարմ խոտաբույսերը։  Բուսական թեյերը պատրաստվում են անուշաբույր խոտաբույսերից, չի կարող պարունակել տենիններ կամ կոֆեինը,  և դրանք սովորաբար չեն խառնվում կաթի հետ։  Դրանցից են օրինակ՝  երիցուկի թեյը,  կամ անանուխի թեյը։  Բուսական թեյերը հաճախ հանգստի լուծում կարող են հանդիսանալ կամ կապված են ծեսերի հետ։

## Ծանոթագրություններ

## Արտաքին կապեր
*§182.10 Համեմունքներ և այլ բնական համեմունքներ և համեմունքներ, որոնք ընդհանուր առմամբ համարվում են անվտանգ , ԱՄՆ Դաշնային կանոնակարգերի օրենսգիրք

Կատեգորիա:Բույսեր
Կատեգորիա:Բուսաբանություն
Էուգեն Ռաննետ

**Էուգեն (Էգոն) Ռաննետ** (, ), խորհրդային և էստոնացի դրամատուրգ, արձակագիր և սցենարիստ, Էստոնական ԽՍՀ վաստակավոր գրող, Էստոնիայի գրողների միության անդամ։

## Կենսագրություն
Էուգեն Ռաննետը ծնվել է 1911 թվականի նոյեմբերի 16-ին, Էստոնիայի մայրաքաղաք Տալլինում, երկաթուղագործի ընտանիքում։ Ծննդավայրում կրթություն ստանալուց հետո աշխատել է որպես քարագործ, ներկարար, սևագործ բանվոր։ Գրել սկսել է 1940 թվականից։ 1941 թվականին, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների սկսվելուն պես կամավոր մեկնել է ռազմաճակատ և անցել է ամբողջ պատերազմը։

Զորացումից անմիջապես հետո նա սկսել է իր գրական կարիերան և գրել է մի շարք էսսեներ, պիեսներ և պատմվածքներ (հիմնականում նվիրված կոլեկտիվ և պետական տնտեսություններին), ինչպես նաև գրել է մի շարք սցենարներ որպես սցենարիստ։ 1957 թվականին գրական գործունեության մեջ մատուցած ծառայությունների համար (մասնավորապես, «Խիղճ» պիեսի ստեղծման համար) պարգևատրվել է Պատվո նշան շքանշանով։ «Խիղճ» պիեսը շատ արագ բեմադրվել է Վ. Կինգիսեպի անվան թատրոնում, որի պրեմիերայի հաջողությունից հետո այս թատրոնը բեմադրել է նրա հետագա բոլոր պիեսները, նրա հաջորդ՝ «Անառակ որդին» պիեսը, որը բեմադրվել է ԽՍՀՄ շատ թատրոնների կողմից, նույնիսկ արտասահմանում, հսկայական հաջողություն է ունեցել։ Մինչև 1980-ականների սկիզբը զբաղվել է գրական գործունեությամբ։

Մահացել է 1983 թվականի նոյեմբերի 1-ին, Տալլինում։

## Անձնական կյանք
Էուգեն Ռաննետը ամուսնացել է երկու անգամ։

* Առաջին կին` Լեյդա Փուլ (1920-՞), 1944 թվականին գաղթել է Արևմտյան Եվրոպա, այնուհետև ապրել Ավստրալիայում։
* Երկրորդ կին` Վայկ Ռանետ, գրող։

## Ստեղծագործական կյանք
Զորացրվելուց հետո սկսել է գրել ակնարկներ, պիեսներ, պատմվածքներ։ 
1950 թվականին Վ. Կինգիսեպի անվան թատրոնում բեմադրվել է նրա «Խիղճը» պիեսը, որը նրան ճանաչում է բերել։ Գրել է մի շարք պիեսներ, որոնցից են «Անառակ որդին», «Որսագողեր», «Քրեական տանգո» և այլն։ Գրողի ստեղծագործություններում ներկայացված են էստոնական գյուղական սովորույթները։

Հեղինակել է «Արևին ու անձրևին» և «Երգի ընկեր» ֆիլմերի սցենարները։

1959 թվականից Ռաննետի պիեսները սկսել է տեղ գտնել նաև Հայաստանի տարբեր թատրոններում։

### Հայկական թատրոններում բեմադրված պիեսներ
* «Անառակ որդին»` Նոր Բայազետի (Գավառ), Արտաշատի, Ստեփանակերտի. Լենինականի (Գյումրիի), Կապանի, Ապարանի, Կիրովականի (Վանաձորի) թատրոններ
* «Քրեական տանգո»` Արտաշատի, Կամոյի (Գավառի), Կապանի, Գորիսի, Ստեփանակերտի, Թբիլիսիի պետթատրոններ, Սպիտակի, Իջևանի, Նոյեմբերյանի, Արթիկի, Էջմիածնի Շամշադինի ժողովրդական թատրոններ

## Ծանոթագրություններ

## Արտաքին հղումներ
* Ամբողջական կենսագրություն 
* Ամբողջական կենսագրություն
* Ամբողջական կենսագրություն

Կատեգորիա:Խորհրդային դրամատուրգներ
Կատեգորիա:Խորհրդային սցենարիստներ
Կատեգորիա:Էստոնացի արձակագիրներ
Կատեգորիա:Հայրենական մեծ պատերազմի մասնակիցներ
Կատեգորիա:Էստոնիայի գրողների միության անդամներ
Կատեգորիա:Էստոնական ԽՍՀ վաստակավոր գրողներ
Կատեգորիա:ԽՍՀՄ գրողների միության անդամներ
Կատեգորիա:Էստոնացի գրողներ
Կատեգորիա:Էստոնացի դրամատուրգներ
Սան Ժոզե դուս Կամպուս

**Սան Ժոզե դուս Կամպուս** (), քաղաք և համայնք Բրազիլիայի Սան Պաուլու նահանգում, Պարաիբա դաշտում։ Վալի դու Պարաիբա Պաուլիստա մեզոշրջանի բաղկացուցիչ մասն է։ Մտնում է Սան Ժոզե դուս Կամպուս միկրոշրջանի և նույնանուն ագլոմերացիայի  կազմի մեջ։ 2007 թվականի տվյալներով բնակչության թվաքանակը եղել է 594 948. 2014-ին այդ ցուցանիշը հասել է 681 036-ի։ Զբաղեցնում է մոտավորապես 1100 քառակուսի կիլոմետր տարածք; Բնակչության խտությունը 2007 թվականին կազմել է 555,6 մարդ/կմ², 2014 թվականին՝ 619,1 մարդ/կմ²։

## Տնտեսություն
Սան Ժոզե դուս Կամպուսը տեխնոլոգիական կարևոր կենտրոն է, որտեղ արտադրվում է ռազմամթերք, զարգացած է մետաղաձուլությունը։ Այստեղ է գտնվում ամբողջ Լատինական Ամերիկայի ամենախոշոր օդա-տիեզերագնացային համալիրը։ Այս քաղաքում իրենց գրասենյակներն ու արտադրական ձեռնարկություններն են բացել հանրահայտ մի շարք ընկերություններ, այդ թվում՝ *Ֆիլիպս*-ը, *[[Պանասոնիկ]]*-ը, *Johnson & Johnson*-ը, *General Motors*-ը (GM), *Petrobras*-ը, *Ericsson*-ը, *Monsanto*-ն, *[[Embraer]]*-ը, *Helibras*-ը... Գործում են նաև օդա-տիեզերագնացային այնպիսի կարևոր հաստատություններ, ինչպես՝ օդատիեզերական տեխնոլոգիաների գլխավոր հրամանատարությունը (CTA), Բրազիլիայի տիեզերական հետազոտությունների ազգային ինստիտուտը (INPE), *Instituto de Estudos Avançados* (IEAv), օդագնացության և տիեզերքի ինստիտուտը (IAE), *Instituto Tecnológico de Aeronáutica*-ն (ITA):

Միավորված ազգերի կազմակերպության կողմից 1999 թվականին իրականացված ուսումնասիրությունների արդյունքների համաձայն՝ Սան Ժոզե դուս Կամպուսը դասվել է Բրազիլիայի՝ լավագույն ապրելակերպ ապահովող քսանհինգ քաղաքների շարքում։ Քաղաքը երկրում առաջնային տեղ է գրավում նաև ստեղծվող համախառն ներքին արդյունքի ցուցանիշով։

## Վիճակագրություն
* Համախառն ներքին արդյունքը, 2005 թվականի դրությամբ, կազմում էր   17.090.191 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 28.481,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում էր  0,849 (տվյալները՝ ՄԱԿ-ի զարգացման ծրագրի)։

## Պատկերասրահ

São José dos Campos (SP) à noite.jpg|
Embraer 190.jpg|Քաղաքում արտադրվող ինքնաթիռներից
Library-ITA.JPG|Օդագնացության տեխնոլոգիական ինստիտուտի գրադարանը
Iurd-sjc.jpg|Եկեղեցին
Fachada da Igreja Matriz de São José dos Campos SP.jpg|Կաթոլիկ եկեղեցին


## Ծանոթագրություններ

## Արտաքին հղումներ
* Website der Stadt
* Tourismusbüro 
* Flugzeughersteller Embraer

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Մարի Բեռնայս

**Մարի Բեռնայս** (), գերմանացի քաղաքական գործիչ, մանկավարժ, գրող և կանանց իրավունքների պաշտպան, ակտիվիստ։ Նա եղել է համահիմնադիրը Մանհայմ Կանանց հանրային դպրոցի և ծառայել է Բադեն երկրամասի Լենդթագում (Գերմանիայում և Ավստրիայում տվյալ երկրամասի պառլամենտը) 1921-1925 թվականներին և եղել է Գերմանական ազգային պարտիայի անդամ։

## Կենսագրություն
Բեռնայսը ծնվել է Մյունխենում 1883 թվականին, իսկ 1890 թվականին տեղափոխվել է Կարլսրուե իր ընտանիքի հետ։ 1905 թվականին ընտանիքը կրկին տեղափոխվել է այս անգամ Հայդելբերգ, որտեղ Բերնայսը 1906 թվականին իր հումանիտար ուղղվածությամբ Աբիտուրի որակավորումը ստացել է հումանիտար գիմնազիայում։

1906-1912 թվականներին Բերնայսը սովորել է տնտեսագիտություն Հայդելբերգի համալսարանում։

Բերնայսի ընտանիքը հրեական ծագում ուներ, բայց կրոնափոխվել և դարձել էին բողոքականության հետևորդներ։

Հայրը՝ Միխայել Բերնայսը Մյունխենի համալսարանում պրոֆեսոր էր և դասավանդում էր պատմագիտություն, իսկ մայրը Լուի նե Ռուբկեն էր։ Մարի Բերնայսն ուներ երկու եղբայր՝ Հերմանն Ուհդե Բերնայսը (1873-1965), որը արվեստաբան էր և Ուլրիկե Բերնայսը, որը ակադեմիկոս էր։

Էլիզաբեթ Ալթման-Գոթհայների, Ջուլի Բասերմանի և Ալիս Բենշայմերի հետ համատեղ Մանհայմում 1916 թվականին նա հիմնադրել է Կանանց հանրային դպրոցը (Soziale Frauenschule) և 1919-1932 թվականներին եղել է այդ դպրոցի տնօրենը։ Նա համագործակցել է կոմունիստ-հեղափոխական Եվգենի Լեվինի հետ և 1919 թվականին Հայդելբերգում երեկոյան քննարկումներ են անցկացրել։ 1920 թվականին Մ. Բերնայսը Գերմանիայի ազգային կուսակցության (Deutsche Volkspartei-DVP) թեկնածու է առաջադրվել Վայմար Ռայխստագ ընտրությունների ժամանակ։ Կուսակցության ազգային ցուցակում նրա անունը հայտնվեց տասնչորսերորդ հորիզոնականում։ Նա ընտրվեց 1921 թվականին Բադեն Լենդթագում՝ Բադեն երկրամասի պառլամենտն է, որտեղ աշխատել է մինչև 1925 թվականը։ Նա գրել է շատ հոդվածներ և գրքույկներ կանանց դերը դեմոկրատական հասարակարգում թեմայով, ինչպես նաև երեխայի դաստիարակության և սոցիալական բարօրության թեմաներով։ 1933 թվականին անհանգստացած լինելով Նացիոնալ-սոցիալիզմ գաղափարախոսությամբ և Գերմանիայի ազգային կուսակցության (Deutsche Volkspartei-DVP) աջ թևի քաղաքականությամբ՝ նա կրոնափոխ է լինում և մուտք է գործում դեպի հռոմեական կաթոլիկ եկեղեցի։

Նա մահացել է բնական մահով 1939 թվականին Բոյրոնում, որը գտնվում է Բադեն երկրամասում։

## Ծանոթագրություններ

## Հետագա ընթերցում

*

*

*

*

*

*

Կատեգորիա:Գերմանացի կին գրողներ
Կատեգորիա:Գերմանացի մանկավարժներ
Կատեգորիա:Գերմանացի ֆեմինիստներ
Կատեգորիա:Գերմանիայի քաղաքական գործիչներ
Կատեգորիա:Կանանց իրավունքների ակտիվիստներ
Կատեգորիա:Կանանց իրավունքների իրավապաշտպաններ
Կատեգորիա:Հայդելբերգի համալսարանի շրջանավարտներ
Լեոնտինա Փրայս

**Մերի Վայոլեթ Լեոնտինա Փրայս** (, ), ամերիկացի Օպերային սոպրանո, որը համարվում է Մետրոպոլիտեն օպերայի առաջատար առաջին աֆրոամերիկուհի կատարողներից մեկը։

## Կենսագրություն
Ծնվել է Միսսիսիպի նահանգի Լորել քաղաքում սղոցարարի և մանկաբարձուհու ընտանիքում։ Դաշնամուր նվագել սովորել է երեք տարեկանում։

Սովորել է Օհայո նահանգի Ուիլբերֆորս կենտրոնական պետական քոլեջում, որից հետո՝ Նյու Յորքի Ջուլիարդյան երաժշտական դպրոցում։

Բրոդվեյում մասնագիտական կարիերան սկսել է 1952 թվականին, առաջին մենահամերգը Նյու Յորքում տեղի է ունեցել 1954 թվականին, իսկ օպերային երգչուհու դեբյուտը կայացել է Սան Ֆրանցիսկոյի օպերային թատրոնում 1957 թվականին։

Հետագայում բազմիցս հանդես է եկել Վիեննայի պետական օպերայում, Լոնդոնի Կովենտ գարդեն արքունական թատրոնում, Միլանի Լա Սկալայում՝ կատարելով դերերգեր Մոցարտի, Վերդիի և Պուչինիի օպերաների բեմադրություններում։

Քննադատները նրա ձայնը նկարագրել են որպես «պայծառ ու սավառնող», ինչպես նաև «հարուստ, առաձգական ու փայլատակող»։

Օպերային բեմից հեռացել է 1985 թվականին, սակայն դրանից հետո տասներկու տարվա ընթացքում երգել է նվագախմբային համերգներում։

Արժանացել է բազմաթիվ մրցանակների, այդ թվում՝ Ազատության նախագահական մեդալի, Սպինգարնի մեդալի, «Էմմի» մրցանակի, տասնութ անգամ՝ «Գրեմմի» մրցանակի, ինչպես նաև 1989 թվականին՝ «Գրեմմի» մրցանակի՝ ձայնագրման արդյունաբերության մեջ երկար տարիների հատուկ ներդրման համար։ Ընդգրկված է «Գրամոֆոն» ամենամսյա ամսագրի փառքի սրահում։

## Տես նաև
*Մարիան Անդերսոն
*Գրեյս Բամբրի 
*Շիրլի Վերետ 
*Ջեսսի Նորման

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի օպերային երգչուհիներ
Կատեգորիա:21-րդ դարի ամերիկացի կանայք
Կատեգորիա:«Գրեմմի» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի երգիչներ
Կատեգորիա:Ամերիկացի սոպրանոներ
Մումի տրոլլն ու գիսաստղը. ճանապարհ դեպի տուն

**Մումի տրոլլն ու գիսաստղը. ճանապարհ դեպի տուն** (), 1978 թվականին նկարված խորհրդային տիկնիկային մուլտֆիլմ, որը նկարահանվել է ռեժիսոր Նինա Շորինայի կողմից, ըստ Տուվե Յանսոնի «Մումի տրոլլն ու գիսաստղը» հեքիաթների մոտիվների։ Հանրաճանաչ «Մումի տրոլլներ» շարքի երեք մուլտֆիլմերից վերջինն է։

## Սյուժե
Մուլտֆիլմը այն մասին է, թե ինչպես են Մումի տրոլլը, Սնիֆֆը և Սնուսմումրիկը փորձում տուն վերադառնալ, քանի որ Գիսաստղի` Երկրի վրա ընկնելուց մի քանի օր էր մնացել։

## Նկարահանող խումբ
* Ռեժիսոր` Նինա Շորինա
* Սցենարի հեղինակ` Ա. Ալտաև
* Բեմադրող նկարիչ` Լյուդմիլա Տանասենկո
* Մուլտիպլիկատորներ` Ա. Դեգտյարյով, Ալլա Գրիշկո, Վլադիմիր Կադուխին
* Օպերատոր` Լեոնարդ Կոլվինկովսկի
* Կոմպոզիտոր` Ալեքսեյ Ռիբնիկով
* Հնչյունային օպերատոր` Նելլի Կուդրինա
* Տնօրեն` Վ. Ֆոմին
* Խմբագիր` Վալերիյա Կոնովալովա

## Դերերը հնչյունավորել են
* Զինովի Գերդտ` Մումի տրոլլ, Մումի հայրիկ, տան ոգի, Մորրա  Օնդատր, Սնուսմումրիկ (2, 3), աստղագետ, հեղինակի տեքստ
* Օլգա Գոբզեևա` Սնիֆֆ

## Թողարկում DVD ձևաչափով
2004 թվականին DVD ձևաչափով թողարկվել է «Լինում է, չի լինում» անիմացիոն հավաքածուի մեջ, դիստրիբյուտոր` «Խոշոր պլան»։

## Ծանոթագրություններ

## Արտաքին հղումներ
* 
* 

Կատեգորիա:«Էկրան» ստեղծագործական միության մուլտֆիլմեր
Կատեգորիա:1978 մուլտֆիլմեր
Կատեգորիա:Նինա Շորինայի մուլտֆիլմեր
Խաղալիքների գաղտնիքը

**Խաղալիքների գաղտնիքը** (), մուլտիպլիկացիոն ֆիլմ երեխաների համար` ընկերության և հավատարմության մասին, որը ստեղծել է ռեժիսոր Ռոզալիա Զելման։ Թողարկվել է 1987 թվականին, «էկրան» ստեղծագործական միության կողմից։ Տևողությունը 9 րոպե, 32 վայրկյան է։

## Սյուժե
Մուլտֆիլմը պատմում է մի փոքրիկ աղջկա մասին, որն արդեն դադարել է խաղալ իր հին խաղալիքներով, որի պատճառով խաղալիքներն սկսել են նեղանալ նրանից։

Մի անգամ աղջիկը գնում է քնելու, իսկ իր հին խաղալիքները սկսում են կիսվել իրենց տպավորություններով տիրուհու մասին։

Արթնանալով` աղջիկը խոստանում է սիրել իր հին խաղալիքները նույնիսկ նոր խաղալիքներից ավելի շատ։

## Նկարահանող խումբ
* Տեքստի հեղինակ` Վալենտին Բերեստով
* Ռեժիսոր` Ռոզալիա Զելմա
* Սցենարիս հեղինակ` Լյուդմիլա Ուլիցկայա
* Բեմադրող նկարիչ` Տատյանա Աբալակինա
* Օպերատոր` Իգոր Շկամադրա
* Կոմպոզիտոր` Սերգեյ Տոմին
* Հնչյունային օպերատոր` Օ. Սոլոմանով
* Դերերը հնչյունավորել է` Մարիա Վինոգրադովա

## Ծանոթագրություններ

## Արտաքին հղումներ
* «ԷԿՐԱՆ» ստեղծագործական միավորում
* Մուլտֆիլմը YouTube-ում

Կատեգորիա:1987 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Ռիո Պլատանո

**Ռիո Պլատանո** (), կենսոլորտային արգելոց Հոնդուրասում։ Գտնվում է երկրի հյուսիսարևելյան մասում, երեք` Գրասյայաս-ա-Դիոս, Կոլոն, Օլախո դեպարտամենտների տարածքում։ Կոչվել է Ռիո Պլատանո գետի անունով (իսպ.` «Բանանի գետ»), որը հոսում է արգելոցով և թափվում Կարիբյան ծով։ Հիմնադրվել է 1982 թվականին։ Ընդհանուր տարածքը 5250 կմ² է։ Ներառված է ՅՈՒՆԵՍԿՕ-ի համաշխարհային ժառանգության ցանկում։ Արգելոցի տարածքում ապրում է մոսկիտի ազգության շուրջ 2000 մարդ, որոնք ավանդական կյանքով են ապրում։

Արգելոցի մեծ մասը խոնավ և արևադարձային անտառներ են, որոնք տեղ-տեղ հասնում են 130 մետր բարձրության, սոճու սավաննաներ, պատկերասրահային անտառներ` գետի հովիտներում, արմավենու ճահիճներ և մանգրեների թփուտներ, որոնք աճում են ծովի ափին։

Ռիո Պլատանոյում հանդիպում է կատուների ընտանիքի 5 տեսակ (յագուար, պումա, օցելոտ, յագուարունդի և երկարապոչ կատու), թռչունների 400 տեսակ, որոնց թվում են հարպիան, գոկկոն, արա թութակները և այլն։

Չնայած արգելոցի հատուկ կարգավիճակին` Հոնդուրասի կառավարությունը չի կարողանում պատշաճ կերպով ապահովել դրա պահպանությունը։ Ըստ «Էկոլոգիական հետազոտությունների գործակալության» (Environmental Investigation Agency — EIA) և «Միջազհային քաղաքականության կենտրոնի» (Centre for International Policy) տվյալների` Հոնդուրասից արտահանվող կարմիր ծառի 80 %-ն անօրինականորեն է հատվում։

Հոնդուրասի արտահանվող սոճու գրեթե կեսը նույնպես ապօրինի է հատվում։ Հոնդուրասի մահագոնի կարմիր ծառերը փայտամթերման ներկայիս տեմպերի պահպանման դեպքում ամբողջությամբ կհատվեն առաջիկա 10-15 տարում։

Պարկին հավելյալ վնաս են հասցրել նաև փախստականները Նիկարագուայից, որոնք քաղաքացիական պատերազմի տարիներին զանգվածային բնակվել են արգելոցի տարածքում։

Այդ պատճառով 1996 թվականին Ռիո Պլատանոն ներառվել է Համաշխարհային ժառանգության վտանգված օբյեկտների ցանկի մեջ։

21-րդ դարի առաջին տարիներին իրավիճակի բարելավումը թույլ է տվել 2007 թվականին հանել պարկի` անհետացման վտանգի տակ գտնվելու կարգավիճակը։ Կարգավիճակը վերադարձվել է Հոնդուրասի կառավարության պահանջով, որը քննարկվել է 2011 թվականի հունիսին կայացած Համաշխարհային ժառանգության կոմիտեի 35-րդ նստաշրջանում։

Արգելոցն ազգային պարկի կարգավիճակ ստանալու թեկնածու է։

## Ծանոթագրություններ

## Արտաքին հղումներ
* UNESCO news

Կատեգորիա:1982 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Հոնդուրասում
Կատեգորիա:Հոնդուրասի ազգային պարկեր